Wie immer bricht i bitz vo mim Wuchenend. In däm Fall bitz speziell. Wie die allermeischte wüsse bin ich vom Dunschtig bis Mentig dehei (also in dr Schwiz, nid sone eifachi Definition) xi. Und werum isch das im Blog nie erwähnt wordä? Will ich als Überraschigsgascht an dr Hochzitt vo mim Schweschterhärzli uftaucht bi. Isch gar nid so eifach xi, 's allne Kollege wöllä mitzteile dasi dehei bi und glichzittig dr Familie verheimlichä. Ha ständig angscht gha das öper e Bemerkig derzue ufem Blog schribt oder so:), aber mini Verschwörigstruppe und ich heis denn dazächlich bis am Schluss chönä gheimphaltä.  So bini am Dunschtig heigfloge (nochdäm i dr Flugbus am morge am 5.30 nid verwütscht ha will i an dr falsche Haltstell gwartet ha =S, aber es het glich no glängt), ha bim Andi, emne Schweschterli vo mir übernachtet und am Frittig isch denn die schöni Hochzitt vom Mirj, emne andere Schweschterli:) und em Matthias xi. Am Samschtig bini mol widr im Baselbiet im Usgang xi:).. Turnhallefescht z'Oberdorf. Und am Sunndig hei mi denn no gwüssi Schätz bsuecht. Und i ha unäxtra (!) sogar no chli fasnacht gha!!! Bi  nämmli zobe mit dr Regi z'Basel xi, und es isch jo Bummel xi. Und so bin i doch no bitz zu Gugge- und Pfiffer-/Trummlerkläng choo!!! (Bini zwar scho dur die liebe Telefonätli vom Mirj während de Guggekonzärt =)).  Jo so isch das Wuchenend verbii gange und hüt am morge het mi sMami widr an Flughafe brocht vo wo us i zrugggfloge bi. I bi gärn dehei xi das wuchenend, aber gnau so gärn bini widr zrugg cho! Isch schön xi so villi Fründe chöne in Arm zneh, und mol widr face to face zschwätzä! Aber jez blibi  für es Zittli do in Oslo. Do ischs nämmli au ganz schön...!